pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไอแบงก์ รวมมาตรการให้ความช่วยเหลือลูกหนี้ที่ได้รับผลกระทบจากสถานการณ์ COVID-19 [กระทรวงการคลัง]
วันจันทร์ที่ 25 พฤษภาคม 2563
ไอแบงก์ รวมมาตรการให้ความช่วยเหลือลูกหนี้ที่ได้รับผลกระทบจากสถานการณ์ COVID-19 [กระทรวงการคลัง]
ไอแบงก์ รวมมาตรการให้ความช่วยเหลือลูกหนี้ที่ได้รับผลกระทบจากสถานการณ์ COVID-19
ธนาคารอิสลามแห่งประเทศไทย (ไอแบงก์) โดย นายวุฒิชัย สุระรัตน์ชัย กรรมการและผู้จัดการธนาคาร ร่วมงานแถลงข่าว “การดําเนินมาตรการดูแลและเยียวยาผลกระทบจาก COVID-19 ของกระทรวงการคลัง” ที่มีนายอุตตม สาวนายน รัฐมนตรีว่าการกระทรวงการคลัง เป็นผู้นําแถลง ณ ห้องประชุมวายุภักษ์ 4 กระทรวงการคลัง เมื่อวันที่ 25 พฤษภาคม 2563
ไอแบงก์ ได้ออกมาตรการให้ความช่วยเหลือลูกหนี้ที่ได้รับผลกระทบจาก Covid-19 มาตั้งแต่ต้นเดือนกุมภาพันธ์ที่ผ่านมา ขณะนี้มาตรการช่วยเหลือจากธนาคารอิสลามแห่งประเทศไทยครอบคลุมทั้งลูกหนี้บุคคลและลูกหนี้ธุรกิจ แบ่งออกเป็น มาตรการผ่อนปรนการชําระหนี้ และ มาตรการสินเชื่อเพื่อเสริมสภาพคล่อง รวม 7 โครงการแล้วดังนี้
มาตรการการผ่อนปรนการชําระหนี้
• มาตรการให้ความช่วยเหลือลูกค้ารายย่อยชั้นดี เพื่อช่วยเหลือลูกหนี้รายย่อยที่มีคุณภาพประเภทสินเชื่อบุคคลและสินเชื่อธุรกิจรวมทั้งสินเชื่อเช่าซื้อรถยนต์ที่เป็นลูกหนี้ที่ยังไม่เป็น NPFของธนาคาร ที่ได้รับผลกระทบจากสถานการณ์เศรษฐกิจโดยลดภาระผ่อนชําระค่างวดระยะสั้นไม่เกิน 3 เดือน
• มาตรการพักชําระหนี้ 6 เดือน อัตโนมัติ ช่วยเหลือกลุ่มผู้ประกอบการ SMEs ที่มีวงเงินสินเชื่อ ไม่เกิน 100 ล้านบาท โดยธนาคารจะดําเนินการปรับให้อัตโนมัติ ลูกค้าไม่ต้องติดต่อใดๆ กับธนาคาร ซึ่งจะเริ่มมีผลตั้งแต่เดือนเมษายน 2563 โดยไม่ถือเป็นการผิดนัดชําระหนี้ของลูกค้าและจะไม่เสียประวัติข้อมูลเครดิต
• มาตรการช่วยเหลือลูกค้าที่ได้รับผลกระทบจากภาวะเศรษฐกิจ ปี 2563 เป็นการช่วยเหลือลูกหนี้เดิมที่มีศักยภาพซึ่งได้รับผลกระทบจากสถาณการณ์เศรษฐกิจ ด้วยการพักชําระหนี้เงินต้นและชําระเฉพาะกําไร ระยะเวลา 6 - 12 เดือน และขยายระยะเวลาสินเชื่อออกไปตามระยะเวลาที่พักชําระหนี้โดยกําหนดอัตรากําไรเดิม พร้อมให้ความช่วยเหลืออื่นๆเพิ่มเติมตามความรุนแรงของปัญหา เป็นรายกรณี
มาตรการสินเชื่อเพื่อเสริมสภาพคล่อง
• โครงการสินเชื่อเพื่อสนับสนุนมาตรการ Soft Loan 2% ต่อปี เป็นการให้สินเชื่อใหม่กับลูกค้าเดิมของธนาคารที่ต้องการเงินทุนหมุนเวียนเพื่อเสริมสภาพคล่องสําหรับประกอบธุรกิจ ในรูปแบบ Term Financing และ Revolve Financing ระยะเวลาสัญญาไม่เกิน 2 ปี วงเงินสินเชื่อสูงสุดได้ไม่เกิน 20% ของยอดหนี้คงค้าง ณ วันที่ 31 ธันวาคม 2562 คิดอัตรากําไร 2% ต่อปี นาน 2 ปี พร้อมฟรี! กําไร 6 เดือนแรก กรณี Term Financing ปลอดชําระเงินต้นได้นานสูงสุด 12 เดือน ซึ่งลูกค้าสามารถใช้หลักประกันเดิมและไม่ต้องประเมินใหม่
• สินเชื่อมุสลิมและสินเชื่อสนับสนุนชายแดนภาคใต้ เพื่อช่วยเหลือลูกค้าที่เป็นมุสลิมและพี่น้องชายแดนใต้ วงเงินไม่เกิน 20 ล้านบาท
• โครงการสินเชื่อเสริมสร้างธุรกิจรายย่อยมุสลิม เพื่อช่วยเหลือลูกค้าที่เป็นนักธุรกิจมุสลิมรายย่อย วงเงินไม่เกิน 200,000 บาท
• โครงการสินเชื่อมุสลิมรายย่อยสู้ภัยโควิด เพื่อช่วยเหลือลูกค้ามุสลิมรายย่อยสําหรับไปสร้างหรือฟื้นฟูอาชีพ วงเงินต่อรายไม่เกิน 30,000 บาท ผ่อนชําระเดือนละเพียง 390 บาท หรือ วันละ 13 บาทต่อวงเงิน 10,000 บาท เท่านั้น
รัฐบาลไทย-ข่าวทำเนียบรัฐบาล-อนุทิน เผยข่าวดี แพทย์ไทยรักษาผู้ป่วยติดเชื้อไวรัสโคโรนา อาการดีขึ้นใน 48 ชั่วโมงหลังรักษา
วันอาทิตย์ที่ 2 กุมภาพันธ์ 2563
อนุทิน เผยข่าวดี แพทย์ไทยรักษาผู้ป่วยติดเชื้อไวรัสโคโรนา อาการดีขึ้นใน 48 ชั่วโมงหลังรักษา
รอง นรม.และ รมว.สธ. เผยแพทย์โรงพยาบาลราชวิถี รักษาผู้ป่วยยืนยันติดเชื้อปอดอักเสบจากไวรัสโคโรนาสายพันธุ์ใหม่ 2019 ที่มีอาการหนัก อาการดีขึ้นใน 48 ชั่วโมง ผลตรวจทางห้องปฏิบัติการไม่พบเชื้อ เตรียมทีมแพทย์ สถานที่ พร้อมรับคนไทยกลับจากอู่ฮั่น
วันนี้ (2 กุมภาพันธ์ 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นพ.สุขุม กาญจนพิมาย ปลัดกระทรวงสาธารณสุข อธิบดีทุกกรม และคณะผู้เชี่ยวชาญ แถลงข่าวภายหลังประชุมเตรียมการรับคนไทยกลับจากอู่ฮั่น ว่า รัฐบาลได้ให้หน่วยงานที่เกี่ยวข้องเตรียมแผนรับคนไทยกลับจากอู่ฮั่น ซึ่งกระทรวงต่างประเทศได้ส่งเจ้าหน้าที่ไปประสานงานล่วงหน้า เตรียมนําคนไทยกลับจากอู่ฮั่น ในส่วนของกระทรวงสาธารณสุข รับผิดชอบด้านการรักษา ป้องกันควบคุมโรคจนกว่าจะปลอดภัย มีทีมแพทย์ ทั้งแพทย์ผู้เชี่ยวชาญด้านการแพทย์ฉุกเฉิน ด้านระบาดวิทยา จิตแพทย์ พยาบาล พร้อมเวชภัณฑ์ที่จําเป็นต้องใช้ในระหว่างการเดินทาง ร่วมปฏิบัติการระดับชาติในครั้งนี้ เมื่อเดินทางถึงประเทศไทยจะทําตามมาตรฐานทุกอย่าง เพื่อให้เกิดความปลอดภัยแก่ประชาชนในประเทศ
ทั้งนี้ ประชาชนอาจมีข้อสงสัยว่าคนไทยที่จะเดินทางกลับอาจนําโรคมาแพร่นั้น เพื่อความมั่นใจขอแจ้งให้ทราบว่า ก่อนขึ้นเครื่องหากพบว่ารายใดมีไข้หรือมีอาการน่าสงสัย ทางการจีนจะไม่ให้ขึ้นเครื่องกลับประเทศไทยเด็ดขาด เมื่อมาถึงประเทศไทยก็จะได้รับการดูแลตามมาตรฐานป้องกันควบคุมโรคสูงสุด ส่วนสถานที่รองรับเพื่อสังเกตอาการ จะหารือกับหน่วยงานที่เกี่ยวข้อง และนําเรียนนายกรัฐมนตรีต่อไป
นายอนุทินกล่าวต่อว่า ในวันนี้ มีข่าวดีเรื่องการรักษาผู้ป่วยยืนยันติดเชื้อปอดอักเสบจากไวรัสโคโรนาสายพันธุ์ใหม่ 2019 ส่งต่อจากต่างจังหวัดมารับการรักษาที่โรงพยาบาลราชวิถี มีอาการปอดอักเสบ ค่อนข้างหนัก แพทย์ได้ทําการรักษา โดยใช้ยาต้านไวรัสไข้หวัดใหญ่และเอชไอวี ซึ่งพบว่าผู้ป่วยอาการดีขึ้นภายใน 48 ชั่วโมง ผลตรวจทางห้องปฏิบัติการไม่พบเชื้อไวรัสดังกล่าว
“พวกเราทุกคนในวันนี้ ทํางานตลอด 24 ชั่วโมง ไม่มีวันหยุด ทั้งเรื่องการป้องกัน การรักษา มีความพร้อมเต็มที่ในการรับมือกับการระบาด ถือความปลอดภัยของประชาชนชาวไทยเป็นสิ่งสําคัญสูงสุด ขอให้ประชาชนติดตามข้อมูลข่าวสารจากกระทรวงสาธารณสุข ดูแลร่างกายให้แข็งแรง ยึดหลัก “กินร้อน ช้อนกลาง ล้างมือ” สวมหน้ากากอนามัย” นายอนุทินกล่าว
นพ.สุขุม กาญจนพิมาย ปลัดกระทรวงสาธารณสุข กล่าวว่า ขณะนี้มีผู้ป่วยยืนยัน 19 ราย กลับบ้านแล้ว 8 ราย ก็ยังรักษาในโรงพยาบาลอยู่ 11 ราย วันนี้ผู้ป่วยหายกลับบ้านได้เพิ่มอีก 1 ราย ด้วยความร่วมมือจากทุกกรม และองค์การเภสัชกรรม ขณะนี้เราเข้าสู่ระยะที่ 2 พบผู้ป่วยติดเชื้อในประเทศ สิ่งที่ต้องเร่งรัดดําเนินการก็คือ เน้นการดูแลสุขภาพส่วนบุคคล การทําความสะอาดบ้านเรือน และพื้นที่สาธารณะ ได้มอบให้กรมอนามัย จัด Big cleaning week พร้อมกันทั่วประเทศ โดยให้จิตอาสาร่วมกับผู้ว่าราชการจังหวัดและองค์การบริหารส่วนท้องถิ่น และให้อาสาสมัครสาธารณสุขประจําหมู่บ้าน 1 ล้านกว่าคน ลงสู่พื้นที่ให้ความรู้พี่น้องประชาชนในสัปดาห์หน้า เพื่อให้การป้องกันควบคุมโรคได้ผลดี และมอบองค์การเภสัชกรรมผลิต จัดหาหน้ากากอนามัย เจลล้างมือให้เพียงพอ
รัฐบาลไทย-ข่าวทำเนียบรัฐบาล-รองปลัดสุรพล ร่วมลงนามในพิธีลงนามบันทึกข้อตกลงความร่วมมือ “การดำเนินการเรื่องราวร้องทุกข์” ของศูนย์รับเรื่องราวร้องทุกข์ของรัฐบาล 1111
วันพุธที่ 11 กันยายน 2562
รองปลัดสุรพล ร่วมลงนามในพิธีลงนามบันทึกข้อตกลงความร่วมมือ “การดําเนินการเรื่องราวร้องทุกข์” ของศูนย์รับเรื่องราวร้องทุกข์ของรัฐบาล 1111
นายสุรพล ชามาตย์ รองปลัดกระทรวงอุตสาหกรรมในฐานะผู้นํา CCEO เข้าร่วมลงนามในพิธีลงนามบันทึกข้อตกลงความร่วมมือ “การดําเนินการเรื่องราวร้องทุกข์” ของศูนย์รับเรื่องราวร้องทุกข์ของรัฐบาล 1111 ณ ตึกสันติไมตรี ทําเนียบรัฐบาล
วันนี้ (11 กันยายน 2562) เวลา 09.30น. นายสุรพล ชามาตย์ รองปลัดกระทรวงอุตสาหกรรมในฐานะผู้นํา CCEO เข้าร่วมลงนามในพิธีลงนามบันทึกข้อตกลงความร่วมมือ “การดําเนินการเรื่องราวร้องทุกข์” ของศูนย์รับเรื่องราวร้องทุกข์ของรัฐบาล 1111 ณ ตึกสันติไมตรี ทําเนียบรัฐบาล โดยมีนายวิษณุ เครืองาม รองนายกรัฐมนตรี เป็นประธานฯ และมีผู้แทนจากส่วนราชการต่างๆ เข้าร่วมกว่า 300 คน
ทั้งนี้ กระทรวงอุตสาหกรรม เป็น 1 ใน 17 หน่วยงานที่เข้าลงนามความร่วมมือโดยมีวัตถุประสงค์เพื่อขับเคลื่อนการดําเนินการแก้ไขปัญหาความเดือดร้อนของประชาชนให้ได้รับการแก้ไขด้วยความเป็นธรรมภายในระยะเวลาที่เหมาะสม ตลอดจนเชื่อมโยงฐานข้อมูลเรื่องร้องทุกข์ผ่านเทคโนโลยีสารสนเทศ ภายใต้การกํากับดูแลของ ผู้บริหารที่เป็นผู้นําการขับเคลื่อนการดําเนินการเรื่องร้องทุกข์ประจําหน่วยงาน (Chief Complaint Executive Officer : CCEO)
รัฐบาลไทย-ข่าวทำเนียบรัฐบาล-ทส.ประชุมคณะกรรมการอุทยานแห่งชาติ ครั้งที่ 1/2563
วันจันทร์ที่ 29 มิถุนายน 2563
ทส.ประชุมคณะกรรมการอุทยานแห่งชาติ ครั้งที่ 1/2563
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการอุทยานแห่งชาติ ครั้งที่ 1/2563
ทส.ประชุมคณะกรรมการอุทยานแห่งชาติ ครั้งที่ 1/2563
วันนี้ (29 มิ.ย. 63) เวลา 9.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการอุทยานแห่งชาติ ครั้งที่ 1/2563 เพื่อพิจารณาเกี่ยวกับการพิจารณาปิดอุทยานแห่งชาติและวนอุทยานทุกแห่งไม่น้อยกว่า 2 เดือน เพื่อฟื้นฟูธรรมชาติ แนวทางการกําหนดอัตราค่าบริการเข้าไปในอุทยานแห่งชาติ วนอุทยาน สวนพฤกษศาสตร์ หรือสวนรุกขชาติ การกําหนดบริเวณพื้นที่เป็นวนอุทยาน จํานวน 91 แห่ง ตามมาตรา 63 แห่งพระราชบัญญัติอุทยานแห่งชาติ พ.ศ. 2562 แต่งตั้งคณะอนุกรรมการอุทยานแห่งชาติ เพื่อตรวจสอบและพิจารณากรณีมหาวิทยาลัยเชียงใหม่ขอให้เพิกถอนอุทยานแห่งชาติดอยสุเทพ-ปุย ในส่วนพื้นที่ทับซ้อนกับพื้นที่มหาวิทยาลัยเชียงใหม่ใช้ประโยชน์ การแก้ไขปัญหาการทับซ้อนของพื้นที่ในอุทยานแห่งชาติทับลานตามคําวินิจฉัยและข้อเสนอแนะของผู้ตรวจการแผ่นดิน และแนวทางการพัฒนาอุทยานแห่งชาติ การปรับปรุงสิ่งอํานวยความสะดวกและอารยสถาปัตย์ในพื้นที่อุทยานแห่งชาติ โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วมประชุมฯ ณ ห้องประชุม 202 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-นายกรัฐมนตรีชื่นชมการทำงานควบคุมไวรัสโควิด-19 ในระดับพื้นที่ พร้อมกับชื่นชมประชาชนทุกคนที่ให้ความร่วมมือจนสถานการณ์ดีขึ้นตามลำดับ
วันศุกร์ที่ 24 เมษายน 2563
นายกรัฐมนตรีชื่นชมการทํางานควบคุมไวรัสโควิด-19 ในระดับพื้นที่ พร้อมกับชื่นชมประชาชนทุกคนที่ให้ความร่วมมือจนสถานการณ์ดีขึ้นตามลําดับ
นายกรัฐมนตรีชื่นชมการทํางานควบคุมไวรัสโควิด-19 ในระดับพื้นที่ พร้อมกับชื่นชมประชาชนทุกคนที่ให้ความร่วมมือจนสถานการณ์ดีขึ้นตามลําดับ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมระบุสถานการณ์การแพร่ระบาดเชื้อไวรัสโควิด-19 ของประเทศไทยดีขึ้นตามลําดับ ส่วนหนึ่งมาจากประสิทธิภาพการ Quarantine ในพื้นที่และการรณรงค์ให้ประชาชนมีมาตรการทางสุขอนามัยเช่น การสวมหน้ากากอนามัย ทําความสะอาดล้างมือ และการเว้นระยะห่างทางสังคม จึงขอชื่นชม และให้กําลังใจการปฏิบัติงานของ กํานัน ผู้ใหญ่บ้าน กรรมการหมู่บ้าน อาสาสมัครสาธารณสุข และจิตอาสาในแต่ละพื้นที่ที่ปฏิบัติงานด้วยความเสียลสะ อย่างเข็มแข็ง และขอให้รักษาระดับการปฏิบัติงานแบบนี้ไปอีกระยะหนึ่ง
พร้อมกันนี้ ขอชื่นชมประชาชนทุกคนที่ตระหนักให้ความร่วมมือปฎิบัติตามมาตรการป้องกันการแพร่ระบาดเชื้อไวรัสโควิด-19 ซึ่งการควบคุมโรคจะไม่ประสบความสําเร็จถ้าปราศจากความร่วมมือของทุกคน
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทย - อียิปต์ จะสานต่อความสัมพันธ์ให้ราบรื่นและก้าวหน้าต่อไป
วันพุธที่ 26 ธันวาคม 2561
ไทย - อียิปต์ จะสานต่อความสัมพันธ์ให้ราบรื่นและก้าวหน้าต่อไป
ไทย - อียิปต์ จะสานต่อความสัมพันธ์ให้ราบรื่นและก้าวหน้าต่อไป
วันนี้ (26 ธ.ค. 2561) เวลา 13.30 น. นางลัยลา อะห์มัด บะฮาอุดดีน (H.E. Mrs. Laila Ahmed Bahaaeldin) เอกอัครราชทูตสาธารณรัฐอาหรับอียิปต์ประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี เนื่องในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล สรุปสาระสําคัญการหารือ ดังนี้
นายกรัฐมนตรีกล่าวต้อนรับเอกอัครราชทูตสาธารณรัฐอาหรับอียิปต์ในนามของรัฐบาลและประชาชนชาวไทย และขออวยพรให้เอกอัครราชทูตสาธารณรัฐอาหรับอียิปต์ปฏิบัติหน้าที่ในประเทศไทยอย่างราบรื่นและประสบผลสําเร็จทุกประการ โดยรัฐบาลพร้อมสนับสนุนการปฏิบัติงานของเอกอัครราชทูตสาธารณรัฐอาหรับอียิปต์ ในการส่งเสริมความร่วมมือระหว่างไทยกับอียิปต์อย่างเต็มที่ ด้านเอกอัครราชทูตกล่าวว่า รู้สึกเป็นเกียรติอย่างยิ่งที่ได้มาประจําการที่ประเทศไทย ซึ่งได้รับการต้อนรับอย่างอบอุ่นจากทั้งประชาชนไทยและรัฐบาลอย่างมาก
ทั้งสองฝ่ายยินดีกับความสัมพันธ์ไทย - อียิปต์ ที่ดําเนินมาอย่างราบรื่นและก้าวหน้าตามลําดับ โดยเฉพาะความร่วมมือด้านการศึกษา ทางการอียิปต์ดูแลและสนับสนุนทุนการศึกษาให้แก่นักศึกษาไทยมุสลิมในอียิปต์มาโดยตลอด และประสงค์จะขยายความร่วมมือให้ครอบคลุมการศึกษาสายศาสนา สายสามัญ ภาษาต่างประเทศ และอาชีวศึกษาด้วย และทั้งสองฝ่ายสนับสนุนให้ขยายความร่วมมือทางการค้าการลงทุนระหว่างกัน โดยที่ไทยสามารถเป็นประตูให้อียิปต์มีความร่วมมือกับกลุ่มประเทศอาเซียนและ CLMV ขณะที่ อียิปต์สามารถเป็นประตูความร่วมมือให้ไทยไปสู่แอฟริกาเหนือ ตะวันออกกลาง และยุโรปได้
โอกาสนี้ เอกอัครราชทูตสาธารณรัฐอาหรับอียิปต์แสดงความขอบคุณที่ไทยให้ความช่วยเหลือด้านการพัฒนาในสาขาที่ไทยมีความเชี่ยวชาญ ทั้งด้านการเกษตร การประมง และการท่องเที่ยวที่อียิปต์สามารถเรียนรู้ประสบการณ์จากไทยและนําไปปรับใช้ในอียิปต์ได้ โดยนายกรัฐมนตรีเน้นย้ําถึงความตั้งใจและความพยายามในการเสริมสร้างสันติภาพและการแก้ไขปัญหาจังหวัดชายแดนภาคใต้ของไทยอย่างยั่งยืน พร้อมขอรับการสนับสนุนจากฝ่ายอียิปต์ในกรอบ OIC โดยเฉพาะการสร้างความเข้าใจต่อนโยบายการแก้ไขปัญหาดังกล่าว
ในช่วงท้าย ทั้งสองฝ่ายหวังว่า ประเทศไทยและอียิปต์จะสามารถกระชับความร่วมมือในมิติต่าง ๆ ให้มากขึ้น โดยเฉพาะในปี 2562 ที่ไทยจะเป็นประธานอาเซียน และอียิปต์จะเป็นประธานสหภาพแอฟริกา (African Union: AU) ซึ่งรัฐบาลไทยยินดีจะร่วมมือกับอียิปต์ในการขับเคลื่อนความร่วมมือทั้งในระดับทวิภาคีและระดับภูมิภาคอย่างใกล้ชิดและสร้างสรรค์ต่อไป
รัฐบาลไทย-ข่าวทำเนียบรัฐบาล-รัฐมนตรีช่วย สมชายฯ ลงพื้นที่เยี่ยมชมการทดลองผลิตแบตเตอรี่ลิเธียม ของบริษัท พีเอ็มเอ็ม แมสสิโม่ เทค จำกัด จ.ลำพูน
วันพฤหัสบดีที่ 22 พฤศจิกายน 2561
รัฐมนตรีช่วย สมชายฯ ลงพื้นที่เยี่ยมชมการทดลองผลิตแบตเตอรี่ลิเธียม ของบริษัท พีเอ็มเอ็ม แมสสิโม่ เทค จํากัด จ.ลําพูน
รัฐมนตรีช่วย สมชายฯ ลงพื้นที่เยี่ยมชมการทดลองผลิตแบตเตอรี่ลิเธียม ของบริษัท พีเอ็มเอ็ม แมสสิโม่ เทค จํากัด จ.ลําพูน
วันนี้ (22 พฤศจิกายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายอุดม สอนจิตต์ อุตสาหกรรมจังหวัดลําพูน นางจันทรรัตน์ ปิยพัทธไชย อุตสาหกรรมจังหวัดเชียงใหม่ ลงพื้นที่เยี่ยมชมการทดลองผลิตแบตเตอรี่ลิเธียม ของบริษัท พีเอ็มเอ็ม แมสสิโม่ เทค จํากัด ตําบลป่าสัก อําเภอเมือง จังหวัดลําพูน โดยมีนายทรงวุฒิ นันทะ ประธานกรรมการ บริษัท พีเอ็มเอ็ม แมสสิโม่ เทค จํากัด ให้การต้อนรับ
บริษัท พีเอ็มเอ็ม แมสสิโม่ เทค จํากัด ประกอบกิจการผลิตและจําหน่ายลิเธียมแบตเตอรี่ แพคเซลล์ลิเธียมแบตเตอรี่ และหม้อสะสมไฟฟ้า ซึ่งมีสายการผลิตที่มีกําลังการผลิตแบตเตอรี่ลิเธียมไอออนขนาด 3.7V ได้วันละ 2,000 หน่วย ซึ่งบริษัท ได้เข้าร่วมแสดงผลงานนวัตกรรมในงาน Thailand Industry Expo 2018 ของกระทรวงอุตสาหกรรม
ทั้งนี้ กรมส่งเสริมอุตสาหกรรม ได้สนับสนุนในการพัฒนาอุตสาหกรรมเครื่องใช้ไฟฟ้าและอิเล็กทรอนิกส์และอุปกรณ์โทรคมนาคม ภายใต้กิจกรรมพัฒนาผลิตภัณฑ์ต้นแบบ
รัฐบาลไทย-ข่าวทำเนียบรัฐบาล-​เริ่มแล้ว! ช่วงแรกการประชุมกลาโหมอาเซียน ไทยประชุมคณะทำงานฝ่ายกลาโหมประเทศสมาชิกและคู่เจรจา กำหนดหัวข้อการหารือ
วันพุธที่ 27 กุมภาพันธ์ 2562
​เริ่มแล้ว! ช่วงแรกการประชุมกลาโหมอาเซียน ไทยประชุมคณะทํางานฝ่ายกลาโหมประเทศสมาชิกและคู่เจรจา กําหนดหัวข้อการหารือ
27 ก.พ.62 – การประชุมคณะทํางานฝ่ายกลาโหมจากประเทศสมาชิกและประเทศคู่เจรจา วางแนวทางการหารือ ในโอกาสที่ประเทศไทยจะเป็นเจ้าภาพจัดการประชุมรัฐมนตรีกลาโหมอาเซียนหรือ ADMM ครั้งที่ 13
27 ก.พ.62 – การประชุมคณะทํางานฝ่ายกลาโหมจากประเทศสมาชิกและประเทศคู่เจรจา วางแนวทางการหารือ ในโอกาสที่ประเทศไทยจะเป็นเจ้าภาพจัดการประชุมรัฐมนตรีกลาโหมอาเซียนหรือ ADMM ครั้งที่ 13 และการประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา หรือ ADMM-Plus ครั้งที่ 6 ในปี 2562
พลเอกรักศักดิ์ โรจน์พิมพ์พันธุ์ ผู้อํานวยการสํานักนโยบายและแผนกลาโหม เป็นประธานการประชุมเจ้าหน้าที่อาวุโสกลาโหมอาเซียน (ADSOM WG) และการประชุมคณะทํางานเจ้าหน้าที่อาวุโสกลาโหมอาเซียนกับเจ้าหน้าที่อาวุโสกลาโหมประเทศคู่เจรจา(ADSOM-PLUS WG)ในวันที่ 26 ก.พ. – 1 มี.ค.62 ณ โรงแรมดุสิตธานี ลากูน่า จ.ภูเก็ต เพื่อเตรียมความพร้อมก่อนที่กระทรวงกลาโหมจะเป็นเจ้าภาพจัดการประชุมรัฐมนตรีกลาโหมอาเซียนหรือ ADMM และการประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา หรือ  ADMM-Plus ในเดือนพฤศจิกายนปี 2562
สําหรับวันนี้ เป็นการประชุมคณะทํางานฝ่ายกลาโหมระดับผู้อํานวยการสํานักนโยบายและแผนกลาโหมจากประเทศสมาชิก 10 ประเทศ และผู้แทนเลขาธิการอาเซียน เพื่อร่วมกําหนดหัวข้อในการหารือ รวมทั้งเตรียมการด้านเอกสารที่เกี่ยวกับการประชุม และด้านธุรการอื่นๆ เช่น รายงานความคืบหน้าของความร่วมมือด้านความมั่นคงในกรอบอาเซียน การพิจารณาร่างปฏิญญาร่วมและร่างแถลงการร่วมต่างๆ สําหรับการประชุมรัฐมนตรีกลาโหมอาเซียนครั้งที่ 13 และการประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา ครั้งที่ 6 การหารือถึงความเป็นไปได้ในการเป็นประธานร่วมคณะทํางานผู้เชี่ยวชาญต่างๆในกรอบ ADMM-Plus ในวงรอบใหม่ (เม.ย.63-เม.ย.66) การหารือการคัดเลือกประเทศผู้สังเกตการณ์ของคณะทํางาน รวมถึงความคืบหน้าด้านอุตสาหกรรมป้องกันประเทศของสมาชิกอาเซียน ซึ่งในประเทศไทย ทางกระทรวงกลาโหมได้พยายามผลักดันให้สามารถพึ่งพาตนเองได้ในด้านยุทโธปกรณ์ ด้วยการวิจัยและพัฒนาเทคโนโลยีป้องกันประเทศ เพื่อจะนําไปสู่การสร้างอุตสาหกรรมป้องกันประเทศที่เข้มแข็งต่อไป
นอกจากนี้ในที่ประชุมฯ ทางไทยยังได้มีการนําเสนอความคิดริเริ่มใหม่ๆสําหรับความร่วมมือด้านความมั่นคงของอาเซียน ทั้งเอกสารประเมินการดําเนินการของแต่ละความร่วมมือภายใต้กรอบการประชุม ADMM ที่มุ่งเน้นการลดความซ้ําซ้อนในการดําเนินงานด้านความมั่นคงเพื่อใช้ทรัพยากรต่างๆได้คุ้มค่ามากยิ่งขึ้น เอกสารว่าด้วยบทบาทฝ่ายทหารอาเซียนในการสนับสนุนการบริหารจัดการชายแดน รวมทั้ง เอกสารการหารือแนวทางแก้ไขปัญหาการทําประมงผิดกฎหมาย ขาดการรายงาน และไร้ความควบคุมของภูมิภาค ซึ่งฝ่ายทหารสามารถสนับสนุนการแก้ไขปัญหานี้ได้ โดยให้การยอมรับเอกสารการดําเนินการแก้ไขปัญหาตามหลักสากลที่ไทยจะจัดทําขึ้น ซึ่งเอกสารนี้ไม่มีข้อผูกมัดทางกฎหมายและเป็นไปตามความสมัครใจของกลาโหมอาเซียน
รัฐบาลไทย-ข่าวทำเนียบรัฐบาล-ก.แรงงาน เชิญชวนประชาชนร่วมกิจกรรมอาสาประชารัฐถวายแด่ในหลวง ร.๙
วันอังคารที่ 10 ตุลาคม 2560
ก.แรงงาน เชิญชวนประชาชนร่วมกิจกรรมอาสาประชารัฐถวายแด่ในหลวง ร.๙
ก.แรงงาน ขอเชิญชวนประชาชนจิตอาสาร่วมกิจกรรมอาสาประชารัฐเพื่อถวายเป็น
พระราชกุศล และรําลึกในพระมหากรุณาธิคุณหาที่สุดมิได้ของพระบาทสมเด็จพระปรมินทรมหาภูมิพล
อดุลยเดช บรมนาถบพิตร ในวาระครบรอบ 1 ปี วันสวรรคต ในวันที่ 13 ต.ค. 60 ณ บริเวณกระทรวงแรงงาน
ก.แรงงาน ขอเชิญชวนประชาชนจิตอาสาร่วมกิจกรรมอาสาประชารัฐเพื่อถวายเป็นพระราชกุศล และรําลึกในพระมหากรุณาธิคุณหาที่สุดมิได้ของพระบาทสมเด็จพระปรมินทรมหาภูมิพลอดุลยเดช บรมนาถบพิตร ในวาระครบรอบ 1 ปี วันสวรรคต ในวันที่ 13 ต.ค. 60 ณ บริเวณกระทรวงแรงงาน และถนนมิตรไมตรี เขตดินแดง กรุงเทพฯ
นายวิวัฒน์ จิระพันธุ์วานิช ผู้ตรวจราชการกระทรวงแรงงาน เปิดเผยว่า กระทรวงแรงงาน กําหนดจัดกิจกรรมอาสาประชารัฐเพื่อถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช บรมนาถบพิตรในวาระครบรอบ 1 ปี วันสวรรคต ในวันที่ 13 ตุลาคม 2560 ณ บริเวณกระทรวงแรงงานและใกล้เคียง มีกิจกรรมประกอบด้วย ได้แก่ ช่วงเช้า เริ่มตั้งแต่เวลา 06.30 น.พิธีบําเพ็ญกุศลอุทิศถวายฯ และกิจกรรมทําบุญตักบาตรพระสงฆ์ จํานวน 89 รูป ณ แนวถนนมิตรไมตรีเริ่มจากกระทรวงแรงงานต่อจากนั้น เวลา 09.00 น. กิจกรรมจิตอาสาประชารัฐกระทรวงแรงงาน โดยจิตอาสากระทรวงแรงงานร่วมกันทํากิจกรรมปรับปรุงภูมิทัศน์ชุมชนเพื่อสาธารณประโยชน์ อาทิ เก็บขยะ ขัดพื้น ล้างพื้น กวาดถนนตั้งแต่ถนนมิตรไมตรี - ศาลาว่าการกรุงเทพมหานคร 2 ทาสีรั้วกระทรวงแรงงานและผนังหน้าร้านค้าแฟลตดินแดง และช่วงบ่าย เวลา 15.30 น.ผู้ร่วมกิจกรรมยืนสงบนิ่งเป็นเวลา 89 วินาที เพื่อแสดงความอาลัยในวาระครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช
นายวิวัฒน์ กล่าวต่อว่า กระทรวงแรงงาน ขอเชิญชวนข้าราชการ เจ้าหน้าที่หน่วยงานในสังกัดกระทรวงแรงงาน หน่วยงานในสังกัดกรุงเทพมหานคร พี่น้องมุสลิมมัสยิดมูฮายีรีน (ดินแดง) ประชาชนผู้พักอาศัยในแฟลตดินแดง อาสาสมัครแรงงานในพื้นที่กรุงเทพมหานคร ผู้แทนฝ่ายนายจ้าง ผู้แทนฝ่ายลูกจ้าง สื่อมวลชน และประชาชนทั่วไปเข้าร่วมกิจกรรมอาสาประชารัฐเพื่อถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช บรมนาถบพิตรในวาระครบรอบ 1 ปี วันสวรรคต ในวันที่ 13 ตุลาคม 25560 ณ บริเวณกระทรวงแรงงาน และแนวถนนมิตรไมตรีตลอดเส้นทาง
---------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
10 ตุลาคม 2560
รัฐบาลไทย-ข่าวทำเนียบรัฐบาล-การตรวจราชการ จ.ชัยภูมิ
วันจันทร์ที่ 26 มีนาคม 2561
การตรวจราชการ จ.ชัยภูมิ
ผู้ตรวจราชการกระทรวงอุตสาหกรรม ตรวจราชการรอบที่ 1/2561 ของ สํานักงานอุตสาหกรรมจังหวัดชัยภูมิ   ณ ห้องประชุม สอจ.ชัยภูมิ
เมื่อวันที่ 23 มีนาคม 2561/ จ.ชัยภูมิ เวลา 09.00-12.00 น. นางเบญจมาพร เอกฉัตร์ ผู้ตรวจราชการกระทรวงอุตสาหกรรม ตรวจราชการรอบที่ 1/2561 ของ สํานักงานอุตสาหกรรมจังหวัดชัยภูมิ โดยมีนายสมชาย เถื่อนสุวรรณ์ อุตสาหกรรมจังหวัดชัยภูมิ และหัวหน้ากลุ่ม เจ้าหน้าที่ในสํานักงานฯ ร่วมประชุม โดยได้ให้ข้อเสนอแนะตามประเด็นตรวจราชการใหม่ ณ ห้องประชุม สอจ.ชัยภูมิ พร้อมนี้ได้ตรวจเยี่ยมบ้านพักและสํานักงานฯ ที่มีสภาพทรุดโทรมและมีขนาดเล็กไม่สะดวกในการให้บริการแก่ผู้ประกอบการ จึงแนะนําให้ของบประมาณ ปี พ.ศ.2563 ในการปรับปรุง
เวลา 13.00-16.30 น. ผู้ตรวจราชการ เขต 5 ได้ตรวจผลการส่งเสริมนโยบาย local Economy โดยติดตาม ร้านผ้าไหมและชุมชนต้นแบบ ซึ่ง โรงงานน้ําตาลพี่ใหญ่ Big Brother ที่จะสนับสนุนป้ายต่างๆ และมอบหมายให้ สอจ.ชัยภูมิ ประสาน ศูนย์ส่งเสริมอุตสาหกรรมภาค 6 จ.นครราชสีมา ช่วยการออกแบบลายผ้าใหม่ การย้อมสีธรรมชาติ รวมทั้งรวบรวมที่มาของลายผ้า และแนะนําให้ขอรับการสนับสนุนจัดตั้งศูนย์อนุรักษ์ผ้าไหมชัยภูมิ (ใช้งบประมาณจังหวัด) บนถนนสายผ้าไหม ชัยภูมิ โดยมี นายปิยะราชย์ ตั้งจิตอนันต์ ประธานเครือข่ายโอทอปอําเภอบ้านเขว้า และ นายประพันธ์ เกิดถาวร ผู้ใหญ่บ้านบูรพา หมู่ 14 อําเภอบ้านเขว้า จังหวัดชัยภูมิ ให้การต้อนรับ
นอกจากนี้ คณะฯ ยังได้ติดตาม SMEs เกษตร กลุ่มผลิตภัณฑ์ชุมชน กล้วย/เผือก/มัน กรอบแก้ว ซึ่งโรงงานพี่ใหญ่ในพื้นที่ได้เข้ามาซ่อมเครื่องจักรการผลิตให้กลุ่มฯ และจากการสํารวจความต้องการ ปัจจุบันมีแผนเพิ่มเติม เรื่องรสชาติใหม่ การบรรจุภัณฑ์ที่มีต้นทุนถูกลง และพัฒนาโรงเรือนการผลิตใหม่ โดยมี นางทองขัน กาลเขว้า ประธานกลุ่มฯให้การต้อนรับและชมการผลิต ณ บ้านหนองบ่อ หมู่ 6 ตําบลโนนแดง อําเภอบ้านเขว้า จังหวัดชัยภูมิ
รัฐบาลไทย-ข่าวทำเนียบรัฐบาล-รมช.ศธ.(พล.อ.สุรเชษฐ์ ชัยวงศ์) ลงพื้นที่ให้กำลังใจ-ดูแลความเดือดร้อนนักเรียนผู้ประสบภัยพิบัติดินถล่ม จ.น่าน
วันจันทร์ที่ 6 สิงหาคม 2561
รมช.ศธ.(พล.อ.สุรเชษฐ์ ชัยวงศ์) ลงพื้นที่ให้กําลังใจ-ดูแลความเดือดร้อนนักเรียนผู้ประสบภัยพิบัติดินถล่ม จ.น่าน
เมื่อวันเสาร์ที่ 4 สิงหาคม 2561, พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ลงพื้นที่จังหวัดน่าน เพื่อเยี่ยมและมอบสิ่งของให้นักเรียนและครูผู้ประสบภัยพิบัติดินถล่ม ณ อําเภอบ่อเกลือ
เมื่อวันเสาร์ที่ 4 สิงหาคม 2561, พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ พร้อมด้วยนายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน, นายอัมพร พินะสา ผู้ช่วยเลขาธิการคณะกรรมการการศึกษาขัั้นพื้นฐาน, ว่าที่ ร.ต. ธนุ วงษ์จินดา ผอ.สํานักนโยบายและแผนการศึกษาขั้นพื้นฐาน ลงพื้นที่จังหวัดน่าน เพื่อเยี่ยมและมอบสิ่งของให้นักเรียนและครูผู้ประสบภัยพิบัติดินถล่ม ณ อําเภอบ่อเกลือ โดยมีนายชูเกียรติ ด่านธนะทรัพย์ ศึกษาธิการจังหวัดน่าน, นายสมเร็จ อุดแดง ผอ.สพป.น่าน เขต 1, นายสมัย ธนะศรี ผอ.สพป.น่าน เขต 2 ตลอดจนข้าราชการ ครู และบุคลากรทางการศึกษา สพป.น่าน เขต 2 ให้การต้อนรับ
พล.อ.สุรเชษฐ์ ชัยวงศ์กล่าวว่าสืบเนื่องจากเหตุการณ์ดินถล่มในพื้นที่อําเภอบ่อเกลือ จังหวัดน่าน เป็นเหตุทําให้โรงเรียนใน สพป.น่าน เขต2ได้รับความเสียหาย มีผลกระทบกับโรงเรียนและนักเรียน ได้แก่ โรงเรียนบ้านบ่อหยวก และโรงเรียนบ้านห้วยขาบในนามกระทรวงศึกษาธิการจึงได้ลงพื้นที่ครั้งนี้ พร้อมมอบความห่วงใยจากนายกรัฐมนตรี (พล.อ.ประยุทธ์ จันทร์โอชา) เพื่อเป็นขวัญกําลังใจให้กับนักเรียนและครูที่ได้รับผลกระทบจากเหตุการณ์ดินถล่มในครั้งนี้
พล.อ.สุรเชษฐ์ได้ตรวจเยี่ยมนักเรียนที่ประสพภัยพิบัติ จํานวน 38 คนและได้มอบอุปกรณ์การเรียน ชุดนักเรียน รองเท้านักเรียน และสิ่งของที่จําเป็นในการดํารงชีวิตให้นักเรียนผู้ประสบภัยพิบัติ (ดินถล่ม) ณ โรงเรียนบ้านสว้า ซึ่งโรงเรียนแห่งนี้เป็นแหล่งพักพิงชั่วคราวสําหรับผู้ประสบภัยและดูแลนักเรียนที่ได้รับผลกระทบ
ทั้งนี้ พล.อ.สุรเชษฐ์ ได้มีข้อสั่งการให้ดูแลนักเรียนในเรื่องการจัดการเรียนการสอน โดยให้จัดการพัฒนาคุณภาพการศึกษาทางไกลผ่านดาวเทียม (DLTV) ให้กับโรงเรียนบ้านบ่อหยวก และโรงเรียนบ้านสว้า และให้ครูทั้ง 2 โรงเรียน ไปเข้ารับการอบรมที่โรงเรียนวังไกลกังวล ดูแลความเป็นอยู่ของนักเรียนให้ปลอดภัยและให้นักเรียนบ้านห้วยขาบ เรียนที่โรงเรียนบ้านสว้าก่อนในเบื้องต้น
นอกจากนี้ ให้มีอาคารอเนกประสงค์เพื่อใช้ในกิจกรรมการเรียนการสอนของนักเรียนและเป็นศูนย์รองรับอุบัติภัยของประชาชนในพื้นที่ ซึ่งอาจเกิดขึ้นในอนาคต โดยใช้โรงเรียนบ้านสว้าเป็นศูนย์กลาง สร้างห้องน้ําห้องสุขา สําหรับเป็นศูนย์รองรับอุบัติภัยของประชาชนในพื้นที่ ปรับปรุงอาคารอเนกประสงค์หลังเดิมซึ่งเป็นแบบโล่ง ให้มีฝาผนังที่มั่นคง เป็นห้องที่สามารถดัดแปลงเป็นห้องพักได้ เพื่อให้สามารถใช้งานได้ต่อไป
Written byสพป.น่าน เขต2
Photo Creditสพป.น่าน เขต2
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-พิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563
วันพุธที่ 12 สิงหาคม 2563
พิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563
ก.อุตฯ ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563
วันนี้ (12 สิงหาคม 2563) เวลา 07.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วยนายภานุวัฒน์ ตริยางกูรศรี รองปลัดกระทรวงอุตสาหกรรม ร่วมทําบุญตักบาตร ถวายพระราชกุศล เนื่องในโอกาสเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563 โดยมีพลเอกประยุทธ์ จันทร์โอชา นายกรัฐมนตรี เป็นประธานในพิธี ณ บริเวณพิธีท้องสนามหลวง